Йордан Стубел
Дядо Мраз

chitanka.info

— Дядо Мразе, добър ден!

Днес си много пременен!

Само скреж ти е брадата,

лед — ръцете и краката.

Пък бодеш като с игли

и вали, вали, вали…

Над земята чисти, бяли

падат меките парцали,

снежна пелена покри

плодни ниви и гори.

Ала ний не се боиме,

горе всички ще вървиме

горе, там, на планината,

нека да лети шейната.

Имаме за студ и сняг

топли шапки и калпак…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.